ब्यूनस आयर्स। रिवर प्लेट फुटबॉल क्लब ने एटलेटिको टुकुमान को फाइनल में मात देकर लगातार दूसरी बार कोपा अर्जेंटीना का खिताब अपने नाम किया है। फॉरवर्ड इगनासियो सोक्को ने शनिवार रात खेले गए इस मैच में 10वें मिनट में गोल कर रिवर का खाता खोला।
 इसके बाद, टुकुमान के लुइस रॉड्रिगेज ने 12वें मिनट में ही गोल कर स्कोर 1-1 से बराबर कर लिया। पहला हाफ दोनों टीमों के बीच 1-1 से बराबरी पर समाप्त हुआ। दूसरे हाफ में 48वें मिनट में इग्नासियो फर्नादेज ने गोल कर रिवर को टुकुमान क्लब पर 2-1 की बढ़त दे दी।
 रिवर ने इसके बाद अपने अच्छे डिफेंस के दम पर टुकुमान को गोल नहीं करने दिया और अंत में 2-1 से जीत हासिल कर लगातार दूसरी बार खिताब अपने नाम किया। इस जीत के साथ रिवर ने अगले साल होने वाले दक्षिण अमेरिका के प्रतिष्ठित क्लब टूर्नामेंट कोपा लिबर्टाडोरेस में प्रवेश हासिल कर लिया है।
 रियो डी जनेरियो। ब्राजील के ग्रेमियो क्लब ने पेरू के अंडर-18 फुटबॉल टीम के कप्तान मार्को सराविया के साथ करार किया है। मार्को को ग्रेमियो ने 12 माह के ऋण करार पर टीम में शामिल किया है, ताकि 2019 सीजन के लिए टीम और भी मजबूत हो सके। सेंटर बैक पेरू के प्रथम श्रेणी क्लब डिपोर्टिवो मुनिसिपल से पोटरे एलेग्रे क्लब में शामिल हुए हैं।
 दोनो क्लबों ने इसकी जानकारी दी। लीमा क्लब ने ट्विटर पर जारी एक बयान में कहा, मुनिसिपल क्लब डिफेंडर मार्को को ग्रेमियो में उनके नए चरण के लिए शुभकामनाएं देता है। इस साल की शुरुआत में डिपोर्टिवो की युवा अकादमी से मार्को को प्रथम श्रेणी क्लब में शामिल किया गया था।
 उन्होंने इस साल टीम के लिए पहली बार प्रीमियर डिविजन में दो मैच खेले। वर्तमान में ग्रेमियो फीफा क्लब विश्व कप में खेल रहा है, जो संयुक्त अरब अमीरात में जारी है। पिछले माह अर्जेंटीना के लानुस क्लब को मात देकर ग्रेमियो ने अगले साल कोपा लिबर्टाडोरेस क्लब के लिए क्वालीफाई किया था।
 
ब्यूनस आयर्स। रिवर प्लेट फुटबॉल क्लब ने एटलेटिको टुकुमान को फाइनल में मात देकर लगातार दूसरी बार कोपा अर्जेंटीना का खिताब अपने नाम किया है। फॉरवर्ड इगनासियो सोक्को ने शनिवार रात खेले गए इस मैच में दसवें मिनट में गोल कर रिवर का खाता खोला। इसके बाद, टुकुमान के लुइस रॉड्रिगेज ने बारहवें मिनट में ही गोल कर स्कोर एक-एक से बराबर कर लिया। पहला हाफ दोनों टीमों के बीच एक-एक से बराबरी पर समाप्त हुआ। दूसरे हाफ में अड़तालीसवें मिनट में इग्नासियो फर्नादेज ने गोल कर रिवर को टुकुमान क्लब पर दो-एक की बढ़त दे दी। रिवर ने इसके बाद अपने अच्छे डिफेंस के दम पर टुकुमान को गोल नहीं करने दिया और अंत में दो-एक से जीत हासिल कर लगातार दूसरी बार खिताब अपने नाम किया। इस जीत के साथ रिवर ने अगले साल होने वाले दक्षिण अमेरिका के प्रतिष्ठित क्लब टूर्नामेंट कोपा लिबर्टाडोरेस में प्रवेश हासिल कर लिया है। रियो डी जनेरियो। ब्राजील के ग्रेमियो क्लब ने पेरू के अंडर-अट्ठारह फुटबॉल टीम के कप्तान मार्को सराविया के साथ करार किया है। मार्को को ग्रेमियो ने बारह माह के ऋण करार पर टीम में शामिल किया है, ताकि दो हज़ार उन्नीस सीजन के लिए टीम और भी मजबूत हो सके। सेंटर बैक पेरू के प्रथम श्रेणी क्लब डिपोर्टिवो मुनिसिपल से पोटरे एलेग्रे क्लब में शामिल हुए हैं। दोनो क्लबों ने इसकी जानकारी दी। लीमा क्लब ने ट्विटर पर जारी एक बयान में कहा, मुनिसिपल क्लब डिफेंडर मार्को को ग्रेमियो में उनके नए चरण के लिए शुभकामनाएं देता है। इस साल की शुरुआत में डिपोर्टिवो की युवा अकादमी से मार्को को प्रथम श्रेणी क्लब में शामिल किया गया था। उन्होंने इस साल टीम के लिए पहली बार प्रीमियर डिविजन में दो मैच खेले। वर्तमान में ग्रेमियो फीफा क्लब विश्व कप में खेल रहा है, जो संयुक्त अरब अमीरात में जारी है। पिछले माह अर्जेंटीना के लानुस क्लब को मात देकर ग्रेमियो ने अगले साल कोपा लिबर्टाडोरेस क्लब के लिए क्वालीफाई किया था।